section_heading: Glazbena karijera
paragraph_text: U listopadu 2003. Flyer potpisuje ugovor s izdavačkom kućom Croatia Records. Rezultati višemjesečne suradnje pokazuju se u travnju 2004. kada izlazi prvi singl “Stanica prema suncu” popraćena s video spotom. Pjesma je osvojila vrhove top lista većine Hrvatskih radio i televizijskih stanica. Krajem lipnja 2004. završeno je studijsko snimanje drugog singla “Želim najviše” kao i video spota za istu pjesmu. Uzimajući u obzir povratne informacije s festivala, od glasova publike kao i na radio listama, moglo bi se reci da glazba Flyera ima potencijala da pridobije zahtjevno slušateljstvo. Nakon obrade legendarne pjesme Josipe Lisac “O jednoj mladosti” na obostrano zadovoljstvo i suradnju, pjesma je bila najemitiranija u svim medijima u  Hrvatskoj 2005. godine.